**SAOPŠTENJE ZA JAVNOST**

17 decembar 2024.g

**Objavljivanje Drugog poziva za podnošenje predloga projekata**

Tokom šestog sastanka Nadzornog odbora Interreg IPA programa Rumunija-Srbija, koji je održan onlajn 17. decembra, odobrena je dokumentacija za raspisivanje drugog poziva za dostavljanje predloga projekata.

Drugi poziv za podnošenje predloga projekata, sa ukupnim budžetom od 10,3 miliona evra, od čega 8,8 miliona evra (IPA sredstva), otvoren je isključivo za ***Prioritet 1 – Zaštita životne sredine i upravljanje rizicima, Specifični cilj 1.2 – Promovisanje obnovljive energije u skladu sa Direktivom (EU) 2018/2001, uključujući kriterijume održivosti postavljene u njoj*,** i ***Specifični cilj 1.3 - Promovisanje energetske efikasnosti i smanjenje emisije gasova staklene bašte***.

Tokom sastanka predstavljeni su rezultati opsežnog procesa konsultacija koje su sprovela programska tela. Ovaj proces je uključivao zainteresovane strane i građane iz programske oblasti i odvijao se između februara i oktobra 2024. Ova inicijativa je u skladu sa naporima Evropske komisije da poboljša učešće svih zainteresovanih strana u oblikovanju politika nakon 2027. godine. Konsultacije, održane pod sloganom *„Interreg SLUŠA, Zajednice napreduju!“*, pružile su platformu učesnicima da izraze svoje ideje i doprinesu određivanju budućih programskih prioriteta.

Za više detalja zainteresovani mogu pristupiti linku: https://romania-serbia.net/shape-the-future-interreg-post-2027, uključujući pristup izveštaju o konsultacijama.

\*\*\*

Tokom programskog perioda 2021-2027, Ministarstvo razvoja, javnih radova i administracije služi kao Upravljačko telo za Interreg IPA program Rumunija-Srbija 2021-2027, koji ima ukupan budžet od 87,725,681 evra. Program finansira projekte koji se odnose na zaštitu životne sredine i prilagođavanje klimatskim promenama, zdravstvo i obrazovanje, turizam i kulturu, kao i upravljanje granicama.

Finansiranje ovih prioriteta sastoji se od 85% iz Instrumenta za pretpristupnu pomoć (IPA III), 13% nacionalnog sufinansiranja koje obezbeđuje rumunska država i 2% sopstvenog doprinosa za rumunske korisnike. Srpski korisnici obezbeđuju 15% sufinansiranja u potpunosti iz sopstvenog doprinosa.

Programsko područje obuhvata tri okruga u Rumuniji (Timiš, Karaš-Severin i Mehedinti) i šest okruga u Srbiji (Severnobanatski, Srednjebanatski, Južnobanatski, Braničevski, Borski i Podunavski).